* **l**

**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, fakss 64860079, e-pasts: dome@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

APSTIPRINĀTI
ar Madonas novada pašvaldības domes
26.04.2018. lēmumu Nr.168

 (protokols Nr.7, 27.p.)

**SAISTOŠIE NOTEIKUMI Nr. 7**

 **“Grozījums Madonas novada pašvaldības 2013.gada 29.augusta saistošajos noteikumos Nr.17 “Par pašvaldības nodevu par reklāmas un reklāmas objektu izvietošanu Madonas novadā”**

*Izdoti saskaņā ar*

*likuma “Par nodokļiem un nodevām” 12. panta pirmās daļas 7.punktu un*

*Ministru kabineta 28.06.2005. noteikumu Nr.480*

*„Noteikumi par kārtību, kādā pašvaldības var uzlikt pašvaldības nodevu” 12.punktu, 16.1 punktu*

Izdarīt Madonas novada pašvaldības 2013.gada 29.augusta saistošajos noteikumos Nr.17 “Par pašvaldības nodevu par reklāmas un reklāmas objektu izvietošanu Madonas novadā” šādu grozījumu:

Papildināt saistošo noteikumu 13. punktu šādā redakcijā:

|  |  |  |  |
| --- | --- | --- | --- |
| Nr.p.k. | Nosaukums | Koeficients | Koeficients Madonas novadā reģistrētājiem uzņēmumiem |
| 13.8. | Nebanku kreditētāju kreditēšanas pakalpojumu, azartspēļu pakalpojumu reklāma | 5 | 5 |

Domes priekšsēdētājs A.Lungevičs

**PASKAIDROJUMA RAKSTS**

**Madonas novada pašvaldības 2018.gada 26.aprīļa saistošajiem noteikumiem Nr.7**

**“Grozījums Madonas novada pašvaldības 2013.gada 29.augusta saistošajos noteikumos Nr.17 “Par pašvaldības nodevu par reklāmas un reklāmas objektu izvietošanu Madonas novadā”**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Pašreizējās situācijas raksturojums | 2013.gada 29.augustā Madonas novada pašvaldība ir pieņēmusi saistošos noteikumus Nr.17 “Par pašvaldības nodevu par reklāmas un reklāmas objektu izvietošanu Madonas novadā”, kas nosaka Madonas novada pašvaldības nodevas par reklāmas un reklāmas objektu izvietošanu publiskās vietās un vietās, kas vērstas pret publisku vietu Madonas novada administratīvajā teritorijā (turpmāk tekstā – nodeva), apmērus, nodevas maksāšanas kārtību un nodevas maksātājus. |
| 2. Saistošo noteikumu projekta nepieciešamības pamatojums | Saistošo noteikumu 13.punktā tiek noteikti reklāmas nodevas tematiskie koeficienti. Izvērtējot vides reklāmu tematisko saturu Madonas pilsētā un novadā, Pašvaldība papildina saistošo noteikumu 13.punktu ar jaunu tematisko koeficientu par nebanku kreditētāju kreditēšanas pakalpojumu un azartspēļu pakalpojumu reklāmām, nosakot koeficientu 5,0 kā Madonas novadā reģistrētajiem, tā arī pārējiem uzņēmumiem. |
| 3. Īss saistošo noteikumu projekta satura izklāsts | Tiek papildināts saistošo noteikumu 13.punkts. |
| 4. Informācija par plānoto projekta ietekmi uz pašvaldības budžetu | Var paredzēt, ka ir iespējami papildu ieņēmumi pašvaldības budžetā, kurus šobrīd nevar prognozēt. |
| 5. Informācija par plānoto projekta ietekmi uz uzņēmējdarbības vidi pašvaldības teritorijā | Nav būtiskas ietekmes uz uzņēmējdarbības vidi Madonas novada pašvaldības teritorijā. |
| 6. Informācija par administratīvajām procedūrām | Saistošo noteikumu izpildi nodrošina Madonas novada pašvaldības administrācija. |
| 7. Informācija par konsultācijām ar privātpersonām | Konsultācijas ar privātpersonām nav notikušas.  |

Domes priekšsēdētājs A.Lungevičs